OzLabs/hebrew-wiki-articles huggingface dataset:
מאריוש בלשצ'אק

מאריוש בלשצ'אק (בפולנית: Mariusz Błaszczak; נולד ב-19 בספטמבר 1969) הוא פוליטיקאי פולני ממפלגת חוק וצדק, המכהן כסגן ראש ממשלת פולין וכשר ההגנה הלאומית. כיהן בעבר כשר הפנים.

==ביוגרפיה==
בלשצ'אק נולד בלגיונובו ב-19 בספטמבר 1969. הוא השלים תואר בהיסטוריה באוניברסיטת ורשה ב-1994, ולאחר מכן למד בבית הספר למנהל ציבורי עד 2001. לאחר סיום לימודיו נכנס לפוליטיקה במסגרת מפלגת חוק וצדק. ב-2002 הוא נבחר לתפקיד כסגן ראש עיריית וולה. ב-2004 הוא נבחר לתפקיד ראש עיריית שרודמיישצ'ה. ב-2005 הוא עבר לפוליטיקה הארצית ומונה למנהל משרד ראש הממשלה קז'ימייז' מרצינקייביץ'. ב-27 במרץ 2007 הוא מונה לשר בלי תיק עד 16 בנובמבר של אותה שנה. ב-15 בנובמבר 2015 הוא מונה לשר הפנים והמנהל, תפקיד שנוצר כאיחוד בין משרד הפנים ומשרד המנהל. ב-9 בינואר 2018 הוא מונה לשר ההגנה הלאומית. ב-22 ביוני 2022 הוא מונה במקביל לסגן ראש ממשלת פולין.

==קישורים חיצוניים==

קטגוריה:פוליטיקאים פולנים
קטגוריה:שרי הגנה
קטגוריה:שרי ממשלת פולין
קטגוריה:פולנים שנולדו ב-1969
החלטה 1402 של מועצת הביטחון של האו"ם

החלטה 1402 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-30 במרץ 2002, לאחר שנזכרה בהחלטות 242 (1967), 338 (1973), 1397 (2002) ועקרונות מדריד, קראה המועצה להפסקת אש מיידית ומשמעותית בין ישראל והפלסטינים במהלך מבצע חומת מגן.

==ההחלטה==
מועצת הביטחון הביעה דאגה מהידרדרות המצב באזור, לרבות פיגועי התאבדות בישראל ופיגוע במטה נשיא הרשות הפלסטינית.
 שני הצדדים נקראו להתקדם לקראת הפסקת אש משמעותית; נסיגת כוחות ישראליים מערים פלסטיניות; ושיתוף פעולה מלא עם השליח המיוחד אנתוני זיני ואחרים ביישום תוכנית העבודה האבטחה של תאנט.

המועצה חזרה על דרישתה להפסקה מיידית של כל אלימות והביעה תמיכה במזכיר הכללי קופי אנאן ובשליחים המיוחדים למזרח התיכון במאמצים לחידוש תהליך השלום.

== הצבעה ==
ההחלטה אומצה לאחר 12 שעות של התייעצויות. ההחלטה התקבלה בתמיכת 14 מדינות, כשסוריה יצאה החוצה ולא השתתפה בהצבעה, הפעם הראשונה שמדינה עשתה זאת מזה 40 שנה. הנציג הסורי אמר כי נוסח ההחלטה דומה לזה של החלטה 1397 שממנה נמנע מכיוון שנמנעה מלגנות את ישראל והתעלמה ממאמצים של מדינות ערביות.

ההחלטה לא יושמה והחלטה 1403 של מועצת הביטחון דרשה את יישומה.

== הערות שוליים ==

1402
קטגוריה:מבצע חומת מגן
1402
המופע של מיקי

המופע של מיקי (באנגלית: Mickey's Revue) הוא סרט הנפשה קצר אמריקאי של מיקי מאוס שיצא לראשונה בשנת 1932. הסרט של וולט דיסני, ובבימויו של וילפרד ג'קסון, מציג את מיקי מאוס, מיני מאוס, הוראס הורסקולר וקלרבל הפרה מבצעים מופע רביו.<ref></ref> הסרט נמסר לסרטי קולומביה ב-12 במאי והופץ ב-27 במאי 1932. זהו הסרט ה-41 בסדרת "מיקי מאוס", החמישי באותה שנה והראשון שמציג את דמותו של גופי.<ref></ref>

דמות של איכר כפרי בקהל צוחק בקולי קולות על כל מעשה; דמות שתיקרא לאחר מכן דיפי דואוג, ובסופו של דבר תהפוך לדמות משנה גדולה, גופי. ניתן לשמוע את ה"צחוק המטופש" הבלתי נשכח של פינטו קולביג בסרט הקודם של מיקי מאוס, "אולימפיאדת האסם", אבל זו הפעם הראשונה שבה ניתן לראות את הדמות שצוחקת על המסך.<ref name="ultimate"></ref>

== עלילה ==
באולם קונצרט מאולתר שבתוך האסם, מיקי מאוס מנצח על להקת תזמורת, בעוד אחד מחברי הקהל מפצח ואוכל בוטנים בקול. המערכה הראשונה מתחילה כשמיני לבושה כפיה מעופפת, המוחזקת באמצעות חכה על ידי הוראס הורסקולר. מיני מכה בשרביטה בפרחים מרקדים שנהפכים לשלושה פרות המבצעות בלט. הפרעתו של פלוטו, שמופיע מדי פעם על הבמה ומסולק על ידי מישהו מאחורי הקלעים, גורמת לאותו חבר קהל לצחוק באופן שמרגיז את שאר חברי הקהל.

במערכה השנייה מופיעים זוג כלבי דם שריקודם מפריע לחתולה אשר מניקה את גוריה מתחת לבמה. פלוטו עולה על הבמה שוב לאחר שעקב אחר חרק ומסולק מיד מאחורי הקלעים. אותו כפרי צוחק את צחוקו המעצבן, ושני תיישים שיושבים מאחוריו דופקים לו פטיש בראש ולועגים לו באותו צחוק. המערכה הבאה כוללת את מיקי ומיני מבצעים הופעה מוזיקלית, כשמיקי מנגן על כלי הקשה ומיני בפסנתר. החתלתולים הקטנים מגיחים מתחת לבמה ומנגנים לצד מיני ומיקי שהחל לנגן בכלי נשיפה. בינתיים פלוטו, שקשור לכיסא עליו הוראס הורסקולר יושב מאחורי הבמה, מתחיל לנבוח על גורי החתולים ושועט לכיוון הבמה, מטיח את הוראס על הרצפה. למרות שפלוטו ריסק את כל כלי הנגינה והתפאורה שעל הבמה, מיקי ומיני עדיין ממשיכים ומסיימים את הביצוע שלהם.

הסרט נגמר כאשר הוראס מוריד ומעלה את המסך ומיקי ומיני משתחווים לקהל, אך פלוטו מגיע שוב ומרסק את המסך עליהם. כשכתוביות הסיום מופיעות ניתן לשמוע את הצחוק המטופש.

== דמויות ומדבבים ==
* מיקי מאוס – וולט דיסני
* מיני מאוס – מרסלייט גארנר
* פלוטו – פינטו קולביג
* גופי – פינטו קולביג
* הוראס הורסקולר
* קלרבל הפרה

== מורשת ==
* האטרקציה "Mickey Mouse Revue", שפעלה בממלכת הקסם משנת 1971 עד 1980, ולאחר מכן בדיסנילנד טוקיו משנת 1983 עד 2009, נושאת באופן רופף את השם של סרט זה.
* ניתן לראות קטעים מהגרסה הצבעונית בסרט התיעודי הקצר של ערוץ דיסני משנת 1995 "The Making of A Goofy Movie".

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
החלטה 1403 של מועצת הביטחון של האו"ם

החלטה 1403 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד ב-4 באפריל 2002, אשר עסקה בלחימה במבצע חומת מגן, כהמשך להחלטה 1402 של המועצה, שלא יושמה על ידי הצדדים.

== החלטה ==
ההחלטה נתקבלה לאחר שנזכרה בהחלטות 1397 (2002) ו-1402 (2002), דרשה המועצה ליישם את החלטה 1402 על ידי הצד הישראלי והפלסטיני.<ref name="un"></ref>

מועצת הביטחון הביעה את דאגתה מהידרדרות המצב בשטח וציינה כי החלטה 1402 טרם יושמה.<ref></ref> היא דרשה את יישומה המיידי ובירכה על ביקורו של מזכיר המדינה של ארצות הברית קולין פאוול באזור ועל מאמציהם של שליחים מרוסיה, ארצות הברית, האיחוד האירופי ומתאם מיוחד של האו"ם להביא לפתרון בר קיימא של הסכסוך במזרח התיכון.<ref></ref>

המועצה הורתה למזכיר הכללי קופי אנאן לעדכן את המועצה בהתפתחויות במצב.

== הצבעה ==
בשונה מההחלטה הקודמת, בה נעדרה סוריה מההצבעה בהפגנתיות, החלטה זו התקבלה פה אחד.

== הערות שוליים ==

1403
קטגוריה:מבצע חומת מגן
1403
החלטה 1405 של מועצת הביטחון של האו"ם

החלטה 1405 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד ב-19 באפריל 2002, אשר עסקה במבצע חומת מגן ובקרב ג'נין.

== החלטה ==
ההחלטה נתקבלה במועצת הביטחון לאחר שנזכרה בהחלטות 242 (1967), 338 (1973), 1397 (2002), 1402 (2002) ו -1403 (2002), המועצה הדגישה את הצורך הומניטרי של האוכלוסייה הפלסטינית.<ref name="un"></ref>

מועצת הביטחון הייתה מודאגת מהמצב ההומניטרי של האוכלוסייה הפלסטינית, במיוחד במחנה הפליטים של ג'נין שבו דווח על הרוגים והרס. היא קראה להסרת ההגבלות על פעולותיהם של ארגונים הומניטריים כמו הוועד הבינלאומי של הצלב האדום וסוכנות הסעד והעבודות של האו"ם לפליטים פלסטיניים במזרח הקרוב (אונר"א) ולכל הנוגעים בדבר להבטיח את שלומם של אזרחים ולכבד את המשפט ההומניטרי הבינלאומי.

ההחלטה הדגישה את דחיפותה של הסיוע ההומניטרי והרפואי לאוכלוסייה האזרחית הפלסטינית, וקיבלה בברכה את כוונתו של המזכיר הכללי קופי אנאן לשלוח צוות איתור עובדות לאסוף מידע בנוגע לאירועים במחנה הפליטים ג'נין במהלך מבצע חומת מגן.<ref></ref>

== רקע ==
ההחלטה אינה מתארת את משימת צוות חקר העובדות כחקירה כפי שדרשו מדינות ערב, בשל לחץ מצד ארצות הברית וישראל.<ref></ref> ישראל הסכימה למשימת הצוות,<ref></ref> והחקירה ניקתה אותה מאחריות לטבח.

== הערות שוליים ==

1405
קטגוריה:מבצע חומת מגן
1405
החלטה 1435 של מועצת הביטחון של האו"ם

החלטה 1435 של מועצת הביטחון של האו"ם היא החלטה של מועצת הביטחון של האו"ם שהתקבלה ב-24 בספטמבר 2002, אשר עסקה בכיבוש רמאללה והסגר על המוקטעה במהלך מבצע חומת מגן.

== החלטה ==
ההחלטה התקבלה במועצת הביטחון לאחר שנזכרה בהחלטות 242 (1967), 338 (1973), 1397 (2002), 1402 (2002) ו-1403 (2002), דרשה המועצה הפסקת הצעדים הישראליים ברמאללה, כולל הרס תשתיות פלסטיניות.<ref name="un"></ref>

מועצת הביטחון חזרה על דאגתה מאירועים שהתרחשו באזור מאז ספטמבר 2000 ומהידרדרותם, בעיקר מפיגועים נגד אזרחים בישראל ובבית ספר פלסטיני בחברון. היא דרשה את סיום הכיבוש של מפקדתו של נשיא הרשות הפלסטינית יאסר ערפאת. יתרה מזאת, הייתה דאגה מהכיבוש מחדש של ערים פלסטיניות והגבלות על חופש התנועה של אנשים וסחורות והצורך של כולם לכבד את אמנת ז'נבה הרביעית משנת 1949.

ההחלטה חזרה על הצורך בהפסקה מוחלטת של כל מעשי האלימות, ודרשה מישראל להפסיק את הצעדים ברמאללה ובסביבתה ולהסיג את כוחות הכיבוש מערים פלסטיניות למוצביהם לפני ספטמבר 2000.<ref></ref> הרשות הפלסטינית נקראה להבטיח כי האחראים לפעולות הטרור יובאו לדין. ההחלטה גם הביעה תמיכה במאמצים דיפלומטיים נוספים של הקוורטט לענייני המזרח התיכון ואחרים באזור והכירה ביוזמה שאומצה בפסגת הליגה הערבית בביירות, שקבעה כי ניתן להשיג שלום בין ישראל לפלסטינים באמצעות נטישת הזכות לשיבה של פליטים פלסטינים בתמורה להקמת מדינה פלסטינית בגבולות 1967 וחלוקת ירושלים.<ref></ref>

== הצבעה ==
ההחלטה התקבלה בתמיכת 14 קולות, ובהימנעותו של נציג ארצות הברית. הנציגים האמריקנים ג'ון נגרופונטה וג'יימס קנינגהם הצהירו כי המדינה לא תתמוך ב"החלטה חד-צדדית" שלא גינתה במפורש את הטרוריסטים או את אלה שהעניקו להם מקלט. <ref></ref>

== הערות שוליים ==

קטגוריה:2002 בישראל
1435
קטגוריה:מבצע חומת מגן
1435
ניטים לחולצה

נטים לחולצה, משובצים באבני חן.
ניטים לחולצה הם מחברים מעוצבים שנועדו למלא תפקיד זהה לזה של כפתורים. הם משמשים בחולצות ייעודיות בעלות חורים המותאמים להם.<ref name=":0"></ref> ניטים לחולצה עשויים מסגסוגות, ממתכות יקרות ומאבני חן, חומרים שאינם שכיחים בכפתורים רגילים, וקיימים גם ניטים המשובצים באבני חן.<ref></ref>

ניטים משמשים לרוב בקודי לבוש מערביים כגון עניבה לבנה, טוקסידו,<ref name=":0" /> לבוש בוקר, וחליפת טרקלין. השימוש בהם בעולם המערבי התחיל באמצע המאה ה-19 מאחר שחלק מהחזיתות של החולצות היו נוקשות מדי ולא ניתן היה לסגור אותן בכפתורים, וכך גם בחולצות הנלבשות באריגת מרסלה בקוד הלבוש עניבה לבנה.

== ראו גם ==
* טוקסידו
* חולצה
* חפת
* כפתור רווק
* כפתור חפת

==קישורים חיצוניים==
[https://youtu.be/JpTBdVS7KA8 Shirt Studs: Definitive Guide (Tuxedo Jewelry & Black Tie Accessories)] באתר יוטיוב.

== הערות שוליים ==

2022 08
קטגוריה:אביזרי אופנה
קטגוריה:אביזרי חיבור
קטגוריה:תכשיטים
החלטה 1450 של מועצת הביטחון של האו"ם

החלטה 1450 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-13 בדצמבר 2002, לאחר הפיגועים נגד יעדים ישראליים בקניה.

== ההחלטה ==
לאחר שאישרה מחדש את עקרונות אמנת האומות המאוחדות והחלטות 1189 (1998), 1269 (1999), 1368 (2001) ו-1373 (2001), גינתה המועצה את תקיפת מטרות ישראליות בקיקמבלה ובמומבסה, קניה ב-28 בנובמבר 2002.<ref name="un"></ref>

מועצת הביטחון אישרה מחדש את הצורך להילחם באיומים על השלום והביטחון הבינלאומיים הנגרמים מפעולות טרור ובחובה של מדינות לדבוק באמנה הבינלאומית לדיכוי הפצצות טרור ובאמנה לדיכוי פעולות בלתי חוקיות נגד בטיחות התעופה האזרחית<ref></ref>. המועצה קיבלה את נטילת האחריות מצד אל-קאעידה לפיגוע בקניה, אישר את התחייבויותיהן של מדינות על פי החלטה 1390 (2002), והביע הזדהות ותנחומים למשפחות הקורבנות, לאומות ולממשלות קניה וישראל<ref></ref>.

ההחלטה קראה לכל המדינות להביא את העבריינים לדין בהתאם להתחייבויותיהן על פי החלטה 1373<ref></ref>. לבסוף, סיכמה המועצה בהבעת נחישותה להילחם בכל צורות הטרור.

== ההצבעה ==
ההחלטה התקבלה בתמיכת 14 חברי המועצה, בעוד שסוריה התנגדה לה. הנציגים הסורים הסבירו את עמדתם, ואמרו כי מדינתם גינתה את הפיגועים אך מתנגדת לשימוש חוזר בישראל בטקסט ובשפה החורגים מהמטרה העיקרית של ההחלטה. יתר על כן, סוריה הצהירה כי ישראל ביצעה "זוועות טרור" בעצמה מדי יום נגד האוכלוסייה הפלסטינית<ref></ref>.

ההחלטה הייתה הפעם הראשונה שבה הוזכרו או גונו תקיפות על יעדים ישראליים בהחלטה של המועצה; מועצת הביטחון לא הזכירה את האבדות הישראליות לאחר הפיגוע בשגרירות ישראל בארגנטינה ב-1994.<ref name="nyt"></ref>

== הערות שוליים ==

1450
1450
החלטה 4 של מועצת הביטחון של האו"ם

החלטה 4 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-29 באפריל 1946, גינתה את המשטר הפרנקיסטי-פשיסטי בספרד והקימה ועדת משנה לדון בעניינו.

== ההחלטה ==

=== רקע ===
במהלך מלחמת העולם השנייה נלחמו מצד אחד "בעלות הברית" הדמוקרטיות והקומוניסטית נגד "מדינות הציר" הפשיסטיות. משטר פרנקו, שניצח במלחמת האזרחים בספרד בסיוע גרמניה הנאצית ואיטליה הפשיסטית, וזיהה את עצמו כפשיסטי, אך לא הצטרף למלחמה לצידם, נחשד על ידי מדינות שונות כגורם המפריע ליציבות הבינלאומית, והמועצה עסקה בו בהחלטה זו ובשתי החלטות משלימות (החלטה 7 והחלטה 10). 

=== ההחלטה ===
תשומת לבה של מועצת הביטחון הופנתה למצב בספרד על ידי חבר באו"ם הפועל בהתאם לסעיף 35 לאמנה, ומועצת הביטחון התבקשה להצהיר כי מצב זה הוביל לחיכוכים ולסיכון שלום וביטחון הבינלאומיים: 

=== הצבעה ===
ההחלטה התקבלה בתמיכת 10 קולות, בעוד ברית המועצות נמנעה.

== קישורים חיצוניים ==
* [https://www.youtube.com/watch?v=xVirTLPhPSk תמונת המסמך]
* [https://undocs.org/S/RES/4(1946) נוסח ההחלטה (באנגלית)]

קטגוריה:המדינה הספרדית
4
4
אסף כהן (עיתונאי)

אסף כהן (נולד ב-11 ביולי 1976 בירושלים) הוא שדרן, פרשן כדורגל ועיתונאי ישראלי.

==ביוגרפיה==
אסף כהן נולד בירושלים. בילדותו עברו הוריו לאמסטרדם למשך 6 שנים. עם שובם, רכש כהן השכלה תיכונית בבית הספר התיכון על שם מיי בויאר. הוא סיים תואר ראשון במדע המדינה באוניברסיטה העברית ותואר מוסמך אוניברסיטה בשפה ובתרבות עברית באוניברסיטת אמסטרדם.

את הקריירה העיתונאית שלו החל כהן במקומון הירושלמי "כל זמן" מבית מעריב, שם שימש ככתב ספורט ומאוחר יותר עורך מדור הספורט. בין השנים 2001–2010 התגורר בהולנד שם השלים תואר אקדמי ובמקביל שיחק כדורגל בליגת החובבים ההולנדית.

כהן מועסק בערוץ ספורט1. הוא השתתף בפאנל הפרשנים הקבוע במהלך יורו 2016 ויורו 2020 וכן משמש חבר קבוע בפאנל ליגת העל בכדורגל של שידורי ספורט1. החל מעונת 2018/19 משתתף בפודקאסט "בשירות הוד מלכותה" אודות הפרמייר ליג בשיתוף בן פורגס ושרון דוידוביץ'. מ-2019 משמש כהן פרשנה של התכנית "פספורט", תוכנית סוף השבוע לסיכום האירועים בכדורגל העולמי של ספורט1. כהן הוא בעל טור באתר האינטרנט ספורט1, ובאתר וואלה!. ביוני 2022 נבחר לצוות הפרשנים מטעם כאן 11 למשחקי מונדיאל 2022 שנערכו בקטר.

ב-2019 הוציא בצוותא עם שרון דוידוביץ' ספר בשם "אגדות דשא", העוסק בכדורגל עולמי וסוקר את 50 השחקנים הגדולים ביותר בדור האחרון - מאז חקיקתו של חוק בוסמן. הספר הפך לרב מכר ברשימות הספרים של סטימצקי.

כהן נשוי למאיה לבית מוסק ולהם 2 ילדים.

כהן ידוע באהדתו לקבוצות הכדורגל והכדורסל של הפועל ירושלים.

==קישורים חיצוניים==

* 
*[https://sport1.maariv.co.il/author/אסף+כהן הכתבות של אסף כהן], באתר ספורט1
* [http://www.sportour.co.il/אסף-כהן כדורגל בשביל האוהדים: הצצה לעולם עם אסף כהן], באתר sportour.co.il
* [https://web.archive.org/web/20220817152341/https://nightmare-league.com/d/82 ראיון עם אסף כהן - שדר בערוצי צ'רלטון], באתר nightmare-league.com
* [https://www.kan.org.il/podcast/item.aspx?pid=12549 שער למונדיאל, פרק 4: לחשוב אחרת], באתר כאן 11

==הערות שוליים==

קטגוריה:עיתונאי ספורט ישראלים
קטגוריה:שדרני ספורט ישראלים
קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת אמסטרדם
קטגוריה:פרשני כדורגל ישראלים
קטגוריה:ישראלים שנולדו ב-1976
החלטה 7 של מועצת הביטחון של האו"ם

החלטה 7 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-26 ביוני 1946, התייחסה להשפעת הדיקטטורה של פרנקו בספרד על השלום והביטחון הבין-לאומיים.<ref>[https://undocs.org/S/RES/7(1946) Text of the Resolution at undocs.org]</ref> הדיון נערך בהמשך להחלטה 4 של מועצת הביטחון של האו"ם.

ההחלטה התקבלה בחלקה, ולכן לא נערכה הצבעה על ההחלטה בכללותו.

== הערות שוליים ==

קטגוריה:המדינה הספרדית
7
7
החלטה 8 של מועצת הביטחון של האו"ם

החלטה 8 של מועצת הביטחון של האו"ם היא החלטה של מועצת הביטחון של האו"ם שהתקבלה ב-29 באוגוסט 1946, עסקה בבקשות חברות של מדינות חדשות באו"ם.

בהמשך להחלטה 6 של מועצת הביטחון, מועצת הביטחון בחנה את בקשות החברות של הרפובליקה העממית של אלבניה, הרפובליקה העממית המונגולית, אפגניסטן, הממלכה ההאשמית של עבר הירדן, אירלנד, פורטוגל, איסלנד, סיאם ושוודיה. המועצה המליצה לעצרת הכללית לקבל את אפגניסטן, איסלנד ושוודיה. את סיאם המליצה לקבל בהחלטה 13 בדצמבר שלאחר מכן.

ההחלטה התקבלה בתמיכת עשרה קולות מתוך 11, ובהימנעות אוסטרליה.

8
קטגוריה:החלטות מועצת הביטחון של האו"ם ב-1946
קטגוריה:החלטות מועצת הביטחון של האו"ם בנוגע לשוודיה
קטגוריה:החלטות מועצת הביטחון של האו"ם בנוגע לאפגניסטן
קטגוריה:החלטות מועצת הביטחון של האו"ם בנוגע לאיסלנד
ראש המטה הכללי (בלארוס)

ראש המטה הכללי (בבלארוסית: Начальнік Генеральнага штаба) הוא הדרג הפיקודי העליון בכוחות המזוינים של בלארוס. הוא כפוף לשר ההגנה והוא היועץ הצבאי הישיר של ממשלת בלארוס. מקביל לתפקיד הרמטכ"ל בצה"ל.

התפקיד נוסד עם התפרקות ברית המועצות והקמתה של בלארוס. ראש המטה הכללי עומד בראש המטה הכללי, שהוא סגל הניהול של הצבא, ומשמש במקביל כסגנו של שר ההגנה. ראש המטה הכללי ממונה ישירות בידי נשיא בלארוס המשמש כמפקד העליון של הכוחות המזוינים.

==רשימת ראשי המטה הכללי==
{| class="wikitable"
|-
! width="190" | דיוקן
! width="210" | שם
! width="120" | תחילת כהונה
! width="120" | סיום כהונה
|-
| 105x105 פיקסלים || ניקולאי צ'ורקין || 1992 || 1994
|-
| 105x105 פיקסלים || ליאוניד מלצב || 1994 || 1995
|-
| 105x105 פיקסלים || אלכסנדר צ'ומקוב || 1995 || 1996
|-
| || מיכאיל קוזלוב || 1996 || 2001
|-
| || סרגיי גורוליוב || 2001 || 2009
|-
| || פיוטר טיחונובסקי || 2009 || 11 בינואר 2014
|-
| 105x105 פיקסלים || אולג בלוקונב || 11 בינואר 2014 || 20 בינואר 2020
|-
| 105x105 פיקסלים || אלכסנדר וולפוביץ' || 20 בינואר 2020 || 11 במרץ 2021
|-
| 105x105 פיקסלים || ויקטור גולביץ' || 11 במרץ 2021 || מכהן
|}

==קישורים חיצוניים==
* [http://www.mil.by/ru/forces/structure/gou/ אתר האינטרנט של המטכ"ל הבלארוסי]
* [https://pravo.by/document/?guid=3871&p0=p30600719 צו נשיאותי המסדיר את מעמד הרמטכ"ל]
קטגוריה:מפקדי צבאות סדירים בעת החדשה
קטגוריה:בלארוס: צבא וביטחון
החלטה 9 של מועצת הביטחון של האו"ם

החלטה 9 של מועצת הביטחון של האו"ם, שהתקבלה ב-15 באוקטובר 1946, קבעה כי אומה שאינה חברה בבית הדין הבין-לאומי לצדק (ICJ) יכולה להגיש תביעה בפני בית הדין הבין-לאומי כל עוד אותה מדינה מתחייבת לקיים את פסיקת בית המשפט. ההחלטה התקבלה במועצה פה אחד.

==קישורים חיצוניים==
* [https://undocs.org/Home/Mobile?FinalSymbol=S%2FRES%2F9(1946)&Language=E&DeviceType=Desktop&LangRequested=False תוכן החלטה מס' 9].

קטגוריה:בית הדין הבין-לאומי לצדק
9
החלטה 11 של מועצת הביטחון של האו"ם

החלטה 11 של מועצת הביטחון של האו"ם, שהתקבלה ב-15 בנובמבר 1946, קבעה את התנאים להצטרפות שווייץ, שלא הייתה חברה באו"ם, לבית הדין הבינלאומי לצדק, לפי סעיף 93, סעיף 2 של אמנת האומות המאוחדות.

ההחלטה עברה ללא הצבעה.<ref></ref>

==הערות שוליים==

11
קטגוריה:בית הדין הבין-לאומי לצדק
יונתן פז

יונתן פז (נולד ב־30 באוקטובר 1945) הוא תסריטאי, מפיק ובמאי סרטים ישראלי.

==קורות חיים==
נולד וגדל בקיבוץ מזרע. לאחר הצבא ריכז את ענף הפרדס. עזב את הקיבוץ בשנת 1971 ונסע ללימודי קולנוע בניו-יורק. סיים תואר שני בבית הספר הגבוה לאומנות הקולנוע של אוניברסיטת ניו יורק. במשך לימודיו עבד כמאבטח בקונסוליה הישראלית בניו-יורק. שם הכיר ונישא לחנה, קלינאית תקשורת, ונולד להם בנם הבכור יואב. המשפחה חזרה לישראל ב-1977, ונולדו להם עוד 2 ילדים, דורון ואפרת.

==קריירה==
הפיק וביים עשרות סרטים תיעודיים, כמו גם עשרות כתבות בנושאי אומנות לטלוויזיה הישראלית. לימד קולנוע וטלוויזיה במשרד החינוך. שימש כמרצה לקולנוע עלילתי במכללת עמק הירדן, ולהפקה ולבימוי טלוויזיה בבית הספר לעיתונאות ולתקשורת "כותרת" - אוניברסיטת תל אביב.

בשנת 1989 – הקים את חברת ההפקות "רכבת העמק הפקות", הפועלת עד היום. שני בניו – יואב ודורון פז הם במאי קולנוע וטלוויזיה, שכתבו וביימו יחדיו 4 סרטי קולנוע ("פובידיליה", "ג'רוזלם", "הגולם","Plane A") וביימו מספר לא מבוטל של סדרות טלוויזיה. האחים פז הם דור שלישי לשושלת של במאים. אביו של יונתן פז– חנוך פז ז"ל, היה במאי תיאטרון בקיבוץ והעלה שם הצגות רבות. הוא כונה "אבי תיאטרון ההמונים". יונתן פז העלה את דמותו בסרטו מחכים לסורקין. אחיו התאום של יונתן - ד"ר שאול פז, הוא היסטוריון.

==רשימה חלקית של סרטי עלילה קצרים ותיעודיים (תסריט, הפקה ובימוי).==
* "You're SO YOUNG" – עלילתי, 22 דק' אנגלית .
* " NEXT TIME…YOU KNOW" – עלילתי, 20 דק'. אנגלית,
* "”TO ISRAEL WITH LOVE - תיעודי. 40 דק' אנגלית, ביקור של מקהלת נוצרים אוהבי ישראל.
* "לתת להם תיאטרון" – (תיאטרון אורנה פורת) תיעודי, 30 דק', שירות הסרטים.
* "הגבעטרון" – עלילתי/תיעודי, על מקהלת הגבעטרון מקיבוץ גבע. 20 דק'.
* "מל"ח" – משק לשעת חירום – תיעודי. 30 דק', שירות הסרטים.
* "I LOVE ISRAEL" – תיעודי. 35 דק'.. אנגלית-צרפתית,
* "THEY WERE ALL WE HAD" – תיעודי, אנגלית.50 דק'. טייסי מח"ל ח"א הישראלי.
* ""The Birth of Israeli Air Force. 82 דק', הקמת ח"א הישראלי ב־1948
* " כנפיים נפרשו מעל קליפורניה". 53 דק'. קורס טיס ח"א הישראלי בבייקרספילד, קליפורניה.
* "כבוד השגריר" תיעודי. צולם בקמרון אפריקה. סרט מצחיק ומרגש על השגריר הישראלי.
* "לצדי רכבת העמק" תיעודי. סרט פיוטי, סוריאליסטי, החובק דמויות, מצבים, ואהבה לעמק.
* "העומר" תיעודי. סרט סוריאליסטי אלגורי על המסורת הקיבוצית ההולכת ונכחדת בישראל.
* "הרעות" – תיעודי. סרט מרגש ומצחיק על חברות של שלושה קשישים היוצאים למסע שחרור...

==סרטי קולנוע עלילתיים (תסריט, הפקה ובימוי)==
* רכבת העמק (1989) – סרט קולנוע עלילתי - תסריט, הפקה ובימוי.
* אסקימוסים בגליל (2007) - סרט קולנוע עלילתי - סיפור, הפקה ובימוי.
* מחכים לסורקין (2013) סרט קולנוע עלילתי – תסריט, הפקה ובימוי.
* מבחן החלב (2016) סרט קולנוע עלילתי - תסריט, הפקה ובימוי. צולם במרוקו בשנת 2000 ויצא לאקרנים לאחר כ-15 שנים.

==קישורים חיצוניים==

* [https://www.youtube.com/watch?v=dICL1ox2NKQ&t=143s חי בסרט, גלעד אמיליו שנקר מארח את יונתן פז], באתר יוטיוב
* 
* [https://www.habama.co.il/Pages/Description.aspx?Subj=4&Area=1&ArticleID=4588 רקוויאם לקיבוץ-שיחה עם יונתן פז], באתר "הבמה"

קטגוריה:מפיקים ישראלים
קטגוריה:במאי קולנוע ישראלים
קטגוריה:תסריטאים ישראלים
קטגוריה:ישראלים שנולדו ב-1945
Last Dinosaurs

Last Dinosaurs היא להקת אינדי רוק אוסטרלית מבריסביין, קווינסלנד.<ref></ref> הלהקה מורכבת מהסולן הראשי והגיטריסט שון קאסקי, הגיטריסט לאקלן קאסקי, נגן הבס מייקל סלואן והמתופף דן קויאמה.<ref></ref> קויאמה והאחים קאסקי הם כולם ממוצא יפני, והלהקה עושה סיבובי הופעות וביקורים ביפן לעיתים קרובות.

מיני אלבום הבכורה של הלהקה "Back from the Dead" מ-2010<ref></ref> ואלבום האולפן הראשון שלהם "In a Million Years" קיבלו שבחים בתקשורת האוסטרלית.<ref name="WhoTheHell?"></ref> כרגע הלהקה חתומה באוסטרליה בלייבל Dew Process, בבריטניה ב-Fiction Records. הלהקה מפיצה את המוזיקה שלה דרך Universal Music Group בשאר העולם.

ב-28 באוגוסט 2015, הלהקה הוציאה את אלבומה השני "Wellness". ליציאת האלבום קדמו הסינגלים "Evie" ו-"Apollo".

ב-5 באוקטובר 2018, הלהקה הוציאה את אלבומה השלישי: "Yumeno Garden".

הלהקה קרויה על שם השיר "Last Dinosaur" של להקת הרוק היפנית The Pillows.<ref name="A Music Blog Yea"></ref>

== חברי להקה ==
* שון קאסקי - שירה, גיטרה<small>(2007-הווה)</small>
* לאקלן קאסקי - קולות, גיטרה <small>(2007-הווה)</small>
* מייקל סלואן - בס <small>(2007, 2013-הווה)</small>
* דן קויאמה - תופים <small>(2007-הווה)</small>

חברים לשעבר
* סם ג'טין-ג'ונס - בס <small>(2007–2013)</small>

== דיסקוגרפיה ==
=== אלבומי אולפן ===
{| class="wikitable plainrowheaders" style="text-align:center;"
! rowspan="2" style="width:14em;" |כותרת
! rowspan="2" style="width:18em;" | פרטי האלבום
! colspan="1" | מיקום שיא במצעד
|- style="font-size:smaller;"
! style="width:40px;" | ARIA<br /><br /><br /><ref name="AUS"></ref>
|-
! scope="row" | In a Million Years
|
* תאריך יציאה: 2 במרץ 2012
* פורמט: CD, LP, הורדה דיגיטלית
* לייבל: Dew Process / Universal Music אוסטרליה
| 8
|-
! scope="row" | Wellness
|
* תאריך יציאה: 28 באוגוסט 2015
* פורמט: CD, LP, הורדה דיגיטלית
* לייבל: Dew Process/Universal Music אוסטרליה
| 18
|-
! scope="row" | Yumeno Garden
|
* תאריך יציאה: 5 באוקטובר 2018
* פורמט: CD, LP, הורדה דיגיטלית, סטרימינג
* לייבל: Dew Process/Universal Music אוסטרליה
| 26
|-
! scope="row" | From Mexico with Love
|
* תאריך יציאה: 4 בנובמבר 2022<ref name="mex"></ref>
* לייבל: Nettwerk
| 
|}

=== מיני אלבומים ===
{| class="wikitable plainrowheaders" style="text-align:center;"
!כותרת
! פרטי המיני אלבום
|-
! scope="row" | Back from the Dead
|
* תאריך יציאה: מרץ 2010<ref></ref><ref></ref>
* פורמט: CD, הורדה דיגיטלית
* לייבל: Dew Process/Universal Music אוסטרליה
|-
! scope="row" | Last Dinosaurs on Audiotree Live
|
* תאריך יציאה: דצמבר 2019<ref></ref>
* פורמט: הורדה דיגיטלית, סטרימינג
* לייבל: Audiotree Live
|}

== קישורים חיצוניים ==

* 

==הערות שוליים==

קטגוריה:להקות אוסטרליות
קטגוריה:להקות רוק אוסטרליות
קטגוריה:להקות
קטגוריה:להקות שהוקמו בשנת 2007
קטגוריה:אוסטרלים ממוצא יפני
קטגוריה:להקות אינדי
החלטה 12 של מועצת הביטחון של האו"ם

החלטה 12 של מועצת הביטחון של האו"ם היא החלטה של מועצת הביטחון של האו"ם שהתקבלה ב-10 בדצמבר 1946, והחליטה כי יוון ויוגוסלביה יוזמנו להשתתף בדיונים בעצרת הכללית לגבי "השאלה היוונית" ללא זכות הצבעה, אלבניה ובולגריה יוזמנו להצהרה בפני המועצה וכי בשלב מאוחר יותר אלבניה ובולגריה עשויה להיות מוזמנת להשתתף ללא זכות הצבעה.

סעיפים 1 ו-2 התקבלו פה אחד, בעוד שסעיף 3 התקבל "ברוב קולות". לא נערכה הצבעה על ההחלטה כולה.

"השאלה היוונית" הועלתה לראשונה על ידי ברית המועצות בינואר 1946 לאחר שהאשמות על התערבות בענייניה הפנימיים של יוון על ידי חיילים בריטים גרמו למתיחות עם מדינות אחרות בבלקן.<ref name="well"></ref>

== קישורים חיצוניים ==

* [https://undocs.org/S/RES/12(1946) Text of the Resolution at undocs.org]

==הערות שוליים==

קטגוריה:החלטות מועצת הביטחון של האו"ם ב-1946
קטגוריה:החלטות מועצת הביטחון של האו"ם בנוגע ליוון
קטגוריה:החלטות מועצת הביטחון של האו"ם בנוגע ליוגוסלביה
החלטה 13 של מועצת הביטחון של האו"ם

החלטה 13 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-12 בדצמבר 1946, המליצה לעצרת הכללית של האו"ם לקבל לשורותיו את סיאם (בהמשך תאילנד מאז 1949).

== ההחלטה ==
=== רקע ===
על פי מגילת האומות המאוחדות, פרק 2, סעיף 4, קבלת כל מדינה כחברה באו"ם "תוכרע מהחלטה של העצרת הכללית על פי המלצת מועצת הביטחון". בהתאם לכך, בהחלטה 6 של מועצת הביטחון שניתנה ב-17 במאי 1946, הודיעה המועצה על זמני בחינת בקשות מועמדות של מדינות חדשות לאו"ם, דבר שנתבצע בישיבתה ב-29 באוגוסט, בה נתקבלה החלטה 8, כשהיא בחנה את בקשות החברות של מדינות אחדות, בהם סיאם (תאילנד), אך לא החליטה בעניינה עד לישיבתה ב-13 בדצמבר.

=== נוסח ההחלטה ===
מועצת הביטחון,

מתוך שימת לב לתמיכתם המאוחדת של חבריה בבקשת סיאם לחברות באו"ם,

ממליצה לעצרת הכללית לאשר את סיאם לחברות באו"ם.

=== הצבעה ===
ההחלטה התקבלה פה אחד.

=== בעקבות ההחלטה ===
סיאם (תאילנד) הצטרפה לאו"ם ב-16 בדצמבר 1946 כחברה ה-55, והייתה המדינה הרביעית להצטרף לאו"ם לאחר המדינות המייסדות.

== קישורים חיצוניים ==
[https://documents-dds-ny.un.org/doc/RESOLUTION/GEN/NR0/036/76/PDF/NR003676.pdf?OpenElement מסמך ההחלטה (באנגלית)]

קטגוריה:החלטות מועצת הביטחון של האו"ם בנוגע לחברות באו"ם
קטגוריה:החלטות מועצת הביטחון של האו"ם ב-1946
קטגוריה:החלטות מועצת הביטחון של האו"ם בנוגע לתאילנד
החלטה 14 של מועצת הביטחון של האו"ם

החלטה 14 של מועצת הביטחון של האו"ם, שהתקבלה ב-16 בדצמבר 1946, קבעה כי כהונת הנשיאות התורנית של המועצה תתואם עם החודש הלועזי.

== ההחלטה ==
מאחר שהעצרת הכללית החליטה כי תקופת כהונתם של חברי מועצת הביטחון תתחיל ב-1 בינואר ותתסתיים ב-31 בדצמבר, נראה שרצוי להתאים את הרוטציה החודשית של הנשיאות כך שהרוטציה תתחיל ותסתיים באותם תאריכים; עד לכאן, מועצת הביטחון מחליטה כי הפעלתו של כלל 18 בתקנון הנוהל תושעה לתקופה מספקת כדי לאפשר לנציג ארצות הברית של אמריקה להישאר בתפקידו כנשיא המועצה מ-17 בדצמבר עד 31 בדצמבר 1946.

=== ההצבעה ===
ההחלטה התקבלה ב-9 קולות, ובהימנעותם של ברית המועצות וארצות הברית.

== קישורים חיצוניים ==
* [https://undocs.org/Home/Mobile?FinalSymbol=S%2FRES%2F14(1946)&Language=E&DeviceType=Desktop&LangRequested=False המסמך, באתר האו"ם]

קטגוריה:החלטות מועצת הביטחון של האו"ם ב-1946
החלטה 15 של מועצת הביטחון של האו"ם

החלטה 15 של מועצת הביטחון של האו"ם היא החלטה של מועצת הביטחון של האו"ם, שהתקבלה פה אחד ב-19 בדצמבר 1946, הקימה ועדה שתחקור את טיבן של הפרות הגבול לכאורה לאורך גבול יוון עם אלבניה, בולגריה ויוגוסלביה, והמלצה על פתרון.

== ההחלטה ==
=== רקע ===
ההחלטה עסקה במהומות והפרות סדר שנגרמו על ידי מלחמת האזרחים ביוון, שהחלה במרץ 1946, בין הממשלה השלטת הפרו-דמוקרטית, צבא יוון השמרנים, המלוכנים והליברליים בתמיכה בריטית ואמריקאית מצד אחד, לבין הצבא הדמוקרטי של יוון (DSE), שהיה הזרוע הצבאית של המפלגה הקומוניסטית היוונית (KKE) מגובה בבולגריה, יוגוסלביה ואלבניה בעלות המשטר הקומוניסטי מהצד השני.

"השאלה היוונית", כפי שהייתה מכונה, הועלתה לראשונה על ידי ברית המועצות בינואר 1946, כשהאשימה את יוון בהתערבות בעניינייהם הפנימים של מדינות סמוכות.

=== נוסח ההחלטה ===
הואיל והוצגו בפני מועצת הביטחון הצהרות בעל פה ובכתב של ממשלות יוון, יוגוסלביה, אלבניה ובולגריה המתייחסות להפרות סדר בצפון יוון לאורך הגבול שבין יוון מחד לאלבניה, בולגריה ויוגוסלביה מאידך, אשר יש לחקור את התנאים, לדעת המועצה, בטרם תנסה המועצה להגיע למסקנות כלשהן לגבי המעורבים,

מועצת הביטחון,

מחליטה:

כי מועצת הביטחון תקים ועדת חקירה על פי סעיף 34 לאמנה כדי לברר את העובדות הנוגעות להפרות הגבול לכאורה לאורך הגבול בין יוון מחד לאלבניה, בולגריה ויוגוסלביה מאידך גיסא;

שהוועדה תהיה מורכבת מנציג של כל אחת מחברות מועצת הביטחון כפי שתקום ב-1947;

שהוועדה תופיע באזור לא יאוחר מ-15 בינואר 1947, ותגיש למועצת הביטחון במועד המוקדם האפשרי דו"ח על העובדות שנחשפו בחקירתה. הוועדה תמסור דיווחים ראשוניים למועצת הביטחון, ואם היא תראה בכך צורך או אם תתבקש על ידי מועצת הביטחון תציג דיווחים שוטפים למועצת הביטחון;

שלוועדה תהיה סמכות לנהל את חקירתה בצפון יוון ובמקומות אחרים באזורים אחרים של יוון, באלבניה, בולגריה ויוגוסלביה, כפי שהוועדה סבורה שיש לכלול בחקירתה על מנת להבהיר את הסיבות ואת צורתם של הפרות הגבול והפרעות שהוזכרו;

שלוועדה תהיה סמכות לקרוא לממשלות, לפקידים ולאזרחים של אותן מדינות, כמו גם למקורות אחרים שהוועדה תמצא נחוצים, לקבל מידע רלוונטי לחקירתה;

מועצת הביטחון תבקש מהמזכיר הכללי להתקשר עם הרשויות המתאימות של המדינות הנזכרות על מנת להקל על חקירת הוועדה באותן מדינות;

שכל נציג בוועדה יהיה זכאי לבחור את כוח האדם הדרוש לסייע לו, וכי בנוסף, מועצת הביטחון תבקש מהמזכיר הכללי לספק צוות וסיוע לוועדה כפי שהיא רואה צורך למימוש המהיר והיעיל של משימת הוועדה;

כי יוזמן נציג של כל אחת מממשלות יוון, אלבניה, בולגריה ויוגוסלביה לסייע בעבודת הוועדה כמקשר;

כי הוועדה תוזמן להציע כל הצעה שהיא תמצא מועילה למניעת חזרה של הפרות גבול והפרעות באזורים אלה.

=== הצבעה ===
ההחלטה קובלה בתמיכת 11 מדינות, כלל חברות המועצה בעת קבלתה.

=== השפעה ===
הוועדה שהוקמה בעקבות ההחלטה כיהנה במשך כשנה, עד הסרת הסוגיה מסדר היום של מועצת הביטחון ב-15 בספטמבר 1947 בהחלטה 34.

החלטות 17, 23, 28, ו-34 עסקו גם הם בסוגיה.

== קישורים חיצוניים ==
[https://undocs.org/Home/Mobile?FinalSymbol=S%2FRES%2F15(1946)&Language=E&DeviceType=Desktop&LangRequested=False המסמך, באתר] undocs.org

קטגוריה:גבול אלבניה–יוון
15
15
15
15
15
החלטה 16 של מועצת הביטחון של האו"ם

החלטה 16 של מועצת הביטחון של האו"ם היא החלטה של מועצת הביטחון של האו"ם שהתקבלה ב-10 בינואר 1947, הכירה בהקמת הטריטוריה החופשית של טריאסטה באזור טריאסטה שלחוף הים האדריאטי, ורשמה את אישורה של שלושת המסמכים שהוגשו.

== ההחלטה ==
=== רקע ===
"הטריטוריה החופשית של טריאסטה" (באיטלקית: " Territorio libero di Trieste", בסלובנית: "Svobodno tržaško ozemlje"; בקרואטית: "Slobodni teritorij Trsta") הוקמה ב-10 בפברואר 1947, בעקבות חוזה פריז, על שטח בן 738 קמ"ר, שנחלק ל"אזור A" בצפון, בשטח של 222.5 קמ"ר, כולל העיר טריאסטה, שהיה בשלטון צבאי של צבאות בריטים ואמריקאים; ול"אזור B" בדרום, בשטח של 515.5 קמ"ר, שנשלט על ידי הצבא היוגוסלבי. הטריטוריה הוקמה כפשרה בין הכוחות המחתרת האנטי-פשיסטית האיטלקית "התנועה לשחרור לאומי" (CLN – Comitato di Liberazione Nazionale) שכבשו את העיר טריאסטה ב-30 באפריל 1945 ושאפו להשאיר אותה בידיים איטלקיות, לבין כוחות צבא השחרור העממי של יוגוסלביה, שהצטרפו אליהם ב-1 במאי, ושאפו לספח אותה לארצם, אך נסוגו מהעיר ב-12 ביוני 1945 נסוג הצבא היוגוסלבי בלחץ בעלות הברית.

=== נוסח ההחלטה ===
מועצת הביטחון,

לאחר שקיבלה ובדקה את הנספחים להסכם השלום המוצע עם איטליה בנוגע ליצירת הטריטוריה החופשית של טריאסטה ולממשלה (כולל הסדר לנמל החופשי), [1]

רושמת בזאת את אישורה לשלושה מסמכים הבאים: (1) המערכת למשטר הזמני של הטריטוריה החופשית של טריאסטה; (2) החוק הקבוע לטריטוריה החופשית של טריאסטה; (3) הכללים לנמל החופשי של טריאסטה; וקיבלה את האחריות המוטלת עליה במסגרתו.

=== הצבעה ===
ההחלטה התקבלה בתמיכת 10 קולות, בהימנעות מאוסטרליה.

=== השפעה ===
הטריטוריה לא תפקדה מעולם כגוף עצמאי, אך באופן רשמי נשמר מעמדה והיא הנפיקה כסף ובולים משלה. הדיווחים באשר לגודל האוכלוסייה ולשיוכה האתני היו סותרים. הממשל האנגלו-אמריקאי בצפון העריך את אוכלוסיית אזור A בכ-310,000 תושבים ב-1949, מהם 239,000 איטלקים ו-63,000 סלובנים, אך האיטלקים טענו כי מספר הסלובנים נמוך בהרבה. ברוח דומה קבע מפקד יוגוסלבי מ-1945, שאמינותו מוטלת בספק, כי באזור B התגוררו 67,461 תושבים, שמתוכם פחות מ-30,000 היו איטלקים. מקורות איטלקיים העריכו את מספר התושבים האיטלקים ב-36,000 עד 55,000 איש.

ב-1954 נחתם בלונדון הסכם הבנות שהעניק את הניהול האזרחי הזמני באזור A לאיטליה, ובאזור B – ליוגוסלביה ב-26 באוקטובר 1954. ב-10 בנובמבר 1975 חתמו הצדדים על אמנת אוזימו, שהנציחה את המצב הקיים והעניקה לשתי המדינות ריבונות מלאה בשטח שניהלו.

== קישורים חיצוניים ==
[https://undocs.org/Home/Mobile?FinalSymbol=S%2FRES%2F16(1947)&Language=E&DeviceType=Desktop&LangRequested=False ההחלטה באתר] undocs.org

קטגוריה:טריאסטה
16
16
החלטה 18 של מועצת הביטחון של האו"ם

החלטה 18 של מועצת הביטחון של האו"ם, שהתקבלה ב-13 בפברואר 1947, יצרה ועדה שתנסה לתת תוקף להחלטה 41 של העצרת הכללית של האו"ם, שקבעה כי רגולציה והפחתה בנשק העולמים ובכוחות המזוינים הם אמצעי חשוב לחיזוק השלום הבין-לאומי .

ההחלטה התקבלה בתמיכת 10 מדינות, ובהימנעות ברית המועצות.

קטגוריה:בקרת נשק
18
החלטה 19 של מועצת הביטחון של האו"ם

החלטה 19 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-27 בפברואר 1947, יצרה ועדת משנה בת שלושה חברים כדי לבחון את כל העובדות הכרוכות במחלוקת בין בריטניה לאלבניה על תקרית מיצר קורפו, בה שתי ספינות בריטיות הוטבעו על ידי מוקשים במיצר שבין האי קורפו היווני לאלבניה ב-22 באוקטובר 1946, ולמסור דיווח למועצה לא יאוחר מ-10 במרץ 1947.

ההחלטה התקבלה בתמיכת 8 מדינות, והימנעות פולין, ברית המועצות וסוריה.
19
19
19
החלטה 22 של מועצת הביטחון של האו"ם

החלטה 22 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-9 באפריל 1947, המליצה לבריטניה ולאלבניה להעביר את המחלוקת ביניהן בקשר להטבעת שתי ספינות בריטיות על ידי מוקשים במצר קורפו ב-22 באוקטובר 1946 לבית הדין הבין-לאומי לצדק (ICJ).

ההחלטה התקבלה עם 8 קולות בעד, ו-2 נמנעים, פולין וברית המועצות. בריטניה לא הצביעה.

ההחלטה באה לאחר החלטה 19 של מועצת הביטחון של האו"ם שהתקבלה ב-27 בפברואר 1947 ויצרה ועדת משנה בת שלושה חברים כדי לבחון את כל העובדות הכרוכות במחלוקת. הוועדה הגישה את דוחותיה למועצה ב-10 במרץ 1947.

== ראו גם ==
* החלטה 19 של מועצת הביטחון של האו"ם
* יחסי אלבניה–הממלכה המאוחדת

22
קטגוריה:החלטות מועצת הביטחון של האו"ם בנוגע לאלבניה
קטגוריה:החלטות מועצת הביטחון של האו"ם בנוגע לממלכה המאוחדת
החלטה 23 של מועצת הביטחון של האו"ם

החלטה 23 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-18 באפריל 1947, עסקה בוועדת החקירה ל"שאלה היוונית", פיקוח על השקט בגבולות יוון, אלבניה, בולגריה ויוגוסלביה, שהוקמה על ידי המועצה בהתאם להחלטה 15.

==רקע==

במהלך מלחמת העולם השנייה הייתה יוון תחת כיבוש איטלקי וגרמני. נגד הכיבוש פעלו גם כוחות גרילה מזרמים שונים. הבולט ביניהם היה צבא השחרור העממי היווני (ELAS ) הקומוניסטי. לאחר המלחמה עלתה לשלטון ממשלת אחדות לאומית בתמיכת הצבא הבריטי. בשנת 1946, פרצה מלחמת האזרחים ביוון בין כוחות הממשלה, בגיבוי בריטניה (ומאוחר יותר: ארצות הברית) לבין מפלגת השמאל בגיבוי ברית המועצות והמדינות הקומוניסטיות החדשות שמצפון ליוון – בולגריה, אלבניה ויוגוסלביה.

== ההחלטה ==
מועצת הביטחון קבעה, כי בהיעדר החלטה אחרת מצד מועצת הביטחון, הוועדת המשימה שהוקמה בעקבות החלטה 15 (1946) של המועצה ב-19 בדצמבר 1946, תייצר באזור אחריותה קבוצת משנה, על ידי נציגים מכל חברות המשימה, להמשיך למלא משימות שהוועדה תראה לנכון בהתאם להסמכתה.

=== הצבעה ===
ההחלטה התקבלה בתמיכת 9 מדינות; פולין וברית המועצות נמנעו.

== קישורים חיצוניים ==
[https://documents-dds-ny.un.org/doc/RESOLUTION/GEN/NR0/042/19/PDF/NR004219.pdf?OpenElement המסמך באתר האו"ם]
23
23
23
23
23
קטגוריה:גבול אלבניה–יוון
תשבור לי ת'לב

"תשבור לי ת'לב" הוא סינגל שהוקלט על ידי הזמרת הישראלית אודיה. הוא יצא לאור ב-30 בינואר 2022, על ידי חברת התקליטים הליקון ארומה מיוזיק, כסינגל מתוך אלבום האולפן השני שלה, האמת.

== רקע וכתיבה ==
השיר נכתב על ידי אודיה והופק על ידי משה בן אברהם ואופק בן יקותיאל. היא ביצעה אותו בהופעתה הראשונה בקיסריה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-860 אלף השמעות.

== וידאו קליפ ==
הווידאו קליפ הרשמי של השיר פורסם ב-30 בינואר 2022. הוא נוצר על ידי AVOXVISION, שהכין גם את עטיפת הסינגל. נכון לאוגוסט 2022 עומד מונה הצפיות של הקליפ על למעלה מ-5 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|30 בינואר2022
|הזרמת מוזיקה • הורדה דיגיטלית
|הליקון ארומה מיוזיק
|style="text-align:center;"|
|}

== קישורים חיצוניים ==

* [https://www.nli.org.il/he/items/NNL_MUSIC_AL997010934077505171/NLI לדף השיר] באתר הספרייה הלאומית

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת הליקון ארומה מיוזיק
משרד ההגנה (אסטוניה)

משרד ההגנה (באסטונית: Kaitseministeerium) הוא משרד בממשלה האסטונית, האחראי על יישום מדיניות הביטחון של אסטוניה. בראשו עומד השר, חבר הממשלה. השר העומד בראש המשרד אחראי על ניהולם השוטף של כוחות ההגנה של אסטוניה, כמו גם על גיוסם בשעת הצורך. הוא מדווח ישירות לראש הממשלה. מפקד הצבא מדווח ישירות לשר.

האנו פבקור ממפלגת הרפורמה מכהן כשר ההגנה מאז 18 ביולי 2022.

==קישורים חיצוניים==

* 

קטגוריה:אסטוניה: צבא וביטחון
קטגוריה:משרדי ביטחון
קטגוריה:אסטוניה: פוליטיקה
סטייל מיוחד

סטייל מיוחד הוא אלבום הבכורה של הזמרת הישראלית שרית אביטן. את האלבום הוציאה בשנת 2013 לאור חברת התקליטים הד ארצי. בין השירים שזכו להצלחה ונכללו באלבום ניתן למנות את "אתה מספר אחת", שנכתב והולחן על ידי עינת הולנדר ואריק זנתי; "את הפרח שגידלתי", דואט עם הזמר איציק קלה ו"גבר גבר" שכתב נתי דבח.

== רשימת רצועות ==

== הערות שוליים ==

קטגוריה:אלבומי בכורה מ-2013
קטגוריה:אלבומים בעברית
קטגוריה:אלבומי חברת הד ארצי
רק רצית אהבה

רק רצית אהבה הוא אלבום הבכורה של הזמרת הישראלית מאיה אברהם. את האלבום הוציאה בשנת 2007 לאור חברת התקליטים הליקון. מתוכו פורסמו שלושה סינגלים: "למה", שנכתב והולחן על ידי שמרית אור ובועז שרעבי; "רק רצית אהבה" ו"איך נתחיל את היום", שכתב אדם פרי. בנוסף, נכללה באלבום גרסת רמיקס ל"למה" כרצועה ה-12.

== רשימת רצועות ==

== הערות שוליים ==

קטגוריה:אלבומי בכורה מ-2007
קטגוריה:אלבומים בעברית
קטגוריה:אלבומי חברת הליקון
אולימפיאדת האסם

אולימפיאדת האסם (באנגלית: Barnyard Olympics) הוא סרט הנפשה קצר אמריקאי של מיקי מאוס שיצא לראשונה בשנת 1932. זהו הסרט ה-40 בסדרת "מיקי מאוס" והרביעי באותה שנה. הסרט, בבימויו של וילפרד ג'קסון, יצא במקביל לאולימפיאדת לוס אנג'לס בקיץ 1932.<ref>Smith 2006, p. 57 "Barnyard Olympics"</ref>

הדמויות בסרט זה כוללות את מיקי מאוס, מיני מאוס, הוראס הורסקולר, קלרבל הפרה ופיט, אשר המראה שלו שונה בסרט זה, הוא מוצג כאתלט מיומן.

== עלילה ==
מספר דמויות משתתפות במשחקים האולימפיים שכוללים איגרוף, היאבקות, זריקה וקפיצה למים. מיקי עצמו משתתף באירוע המרכזי, תחרות ספורט בשטח פתוח כמו בריצת שדה ובדומה לטריאתלון, אלא שהוא כולל שייט בסירות במקום שחייה. הוראס, המשמש כמאמנו של מיקי, עורך למיקי עיסוי בעוד האחרון בוהה במכתב ממיני בו רשום "בהצלחה מיקי מקווה שתנצח מיני".

המירוץ מתחיל, ולמרות ניסיונותיו הרבים של פיט להכשיל את מיקי ושאר חברי התחרות, הם מצליחים להימנע ולהמשיך להתקדם. אך כשפיט מזיז את החץ לכיוון הלא נכון, שאר המתמודדים נתקלים בשלל מכשולים ורק מיקי מצליח להדביק איתו פער. כששניהם רוכבים על אופניים וקרובים לקו הסיום, פיט מנסה לחבל בסיכויים של מיקי לנצח ומשליך מסטיק לגלגל האופניים שלו. פיט מתקרב לקו הסיום בעוד מיקי נאבק בפידול האופניים ומיני וקלרבל מתעצבות על ההפסד הקרב.

לבסוף מיקי מצליח לגבור על המסטיק ועף קדימה היישר לגביע, ופיט מתרסק עם האופניים שלו ושל מיקי. הסרט נגמר כשמיקי ומיני יושבים בתוך הגביע ומתנשקים והקהל מריע ומעודד אותם.

== דמויות ומדבבים ==
* מיקי מאוס - וולט דיסני
* מיני מאוס - מרסלייט גארנר
* פיט - פינטו קולביג
* קלרבל הפרה
* הוראס הורסקולר

== מורשת ==
בסצנת הפתיחה, כשרואים את ביצועי ענפי הספורט, ניתן לשמוע לראשונה את "הצחוק המטופש", צחוק זה יופיע שוב ב"המופע של מיקי" כשהדמות שעושה אותו תהפוך לימים להיות גופי.

הסצנה האחרונה של הסרט, שהקהל מריע למיקי ומיני, נעשתה בשימוש חוזר מסרט קצר ישן בסדרת "קומדיות אליס".

סרט זה הוא הבסיס למשחק הממלכה "ספורט האסם" (Barnyard Sports) שבמשחק הווידאו "Kingdom Hearts III".

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
אגם קלאמת התחתון

אגם קלאמת התחתון (באנגלית: Lower Klamath Lake) הוא אגם רדוד במחוז סיסקיו בקליפורניה שבארצות הברית. הוא היה פעם מחובר לאגם קלאמת העליון כחלק מאגם מודק הקדום. הוא משמש כיום כמאגר למים עודפים להשקיה עבור מיזם קלאמת.

האגם נמצא בצפון קליפורניה, ליד הגבול עם אורגון. מקלט חיות הבר הלאומי קלאמת התחתון, המכסה את החלק הצפוני של האגם, משתרע מקליפורניה לתוך אורגון.

==היסטוריה==
האזור שמסביב לאגם היה משכנם של בני שבט המודק הילידים, לפני ההגירה האנגלו-אמריקאית באמצע המאה ה-19.

החל בתחילת המאה ה-20 החלו לפעול ספינות קיטור באגם קלאמת התחתון בין מחוז סיסקיו בקליפורניה לעיירה קלאמת פולס באורגון. ספינות הקיטור השלימו את הקשר בין קלאמת פולס ושלוחת מסילת הברזל שנבנתה לאורך הנהר מקלאוד – שחלקה האחרון היה קרוי "מסילת המשא המהיר של ברטל" (Bartle Fast Freight Road), על שם נקודת היישוב ברטל (Bartle) בקליפורניה. קצה קו זה, מזח לאירד (Laird's Landing), היה ההתחלה של קו ספינות הקיטור של אגם קלאמת התחתון, שהחל לפעול ב-1905 עם השקת ספינה באורך 25 מטרים. אבל בהגיע שנת 1909 הושלמה מסילת הברזל ישירות לקלאמת פולס לאחר שעקפה את אגם קלאמת התחתון. קו ספינות הקיטור הושבת.

מרבית שטחו של אגם קלאמת התחתון יובש במסגרת מיזם קלאמת, מיזם ניהול מים שפותח על ידי לשכת הטיוב של ארצות הברית כדי לספק לחקלאים מי השקיה ואדמות חקלאיות חדשות באגן קלאמת. כ-910 קילומטרים רבועים של שטחי מרעה הפכו לאדמות חקלאיות פעילות באמצעות מיזם קלאמת. מתוך זה, 320 קילומטרים רבועים התקבלו על ידי ניקוז חלק מאגם קלאמת התחתון, ביצה רדודה שהשתרעה על גבול אורגון-קליפורניה בין העיירות ו בקליפורניה.

ספינת הקיטור "קלאמת" על אגם קלאמת התחתון, 1908

==הערות שוליים==

קלאמת התחתון
קטגוריה:קליפורניה: גופי מים
האנו פבקור

האנו פבקור (באסטונית: Hanno Pevkur; נולד ב-2 באפריל 1977) הוא פוליטיקאי אסטוני ממפלגת הרפורמה, אשר משמש כשר ההגנה של אסטוניה מאז 18 ביולי 2022. לפני כן שימש כשר הרווחה בין השנים 2009–2012, כשר המשפטים בין 2012–2014, וכשר הפנים בין 2014–2016.

==ביוגרפיה==
פבקור למד משפטים בבית הספר לכלכלה של טאלין ובאוניברסיטת טרטו, והוסמך כעורך דין. בשנת 2000 הצטרף לפוליטיקה במסגרת מפלגת הרפורמה ומונה ליועץ המשפטי של רובע נמה בטאלין. באפריל 2003 הוא נבחר לתפקיד ראש הרובע בקואליציה שכללה את מפלגת הרפורמה ומפלגת רס פובליקה. במרץ 2005 הוא נאלץ לוותר על התפקיד לאחר שאנשי רס פובליקה איימו לנטוש את הקואליציה. תחת זאת, הוא מונה לסגן ראש הרובע. כעבור מספר שבועות עזבו אנשי רס פובליקה את הקואליציה למרות זאת. פבקור נבחר מחדש למועצת העיר טאלין, ולאחר מכן מונה ליועץ לשר המשפטים.

ב-2007 הוא נבחר לריגיקוגו (הפרלמנט האסטוני). ב-23 בפברואר 2009 הוא מונה לשר הרווחה. ב-10 בדצמבר 2012 הוא עבר להיות שר המשפטים. ב-26 במרץ 2014 הוא מונה לשר הפנים. לאחר הבחירות ב-2016 נותרה מפלגת הרפורמה באופוזיציה ופבקור סיים את תפקידו. ב-23 באוקטובר 2017 הוא מונה לסגן יו"ר הפרלמנט. גם לאחר בחירות 2019 נותרה מפלגת הרפורמה באופוזיציה, אולם ב-2021 התפטר ראש הממשלה יורי רטס מתפקידו, ומפלגת הרפורמה בהנהגת קאיה קאלאס להקים ממשלה. פבקור מונה ב-18 ביולי 2022 לשמש כשר ההגנה.

==קישורים חיצוניים==

* 

קטגוריה:פוליטיקאים אסטונים
קטגוריה:שרי הגנה
קטגוריה:שרי ממשלת אסטוניה
קטגוריה:אסטונים שנולדו ב-1977
ג'מס יעקב רוזנטל

ג'מס יעקב רוזנטל (1905–1997) היה משפטן, עיתונאי וכתב פרלמנטרי של עיתון הארץ בשנות ה-50 וה-60.

==ביוגרפיה==
רוזנטל נולד בערב ראש השנה שנת תרס"ה, 1905, בברלין. אביו מיכאל ליב רוזנטל ניהל בית החרושת "רוזנטל את טוביאס" בברלין. 

רוזנטל למד בגימנסיה ריאלית-עירונית בברלין. בשנים 1923 עד 1927 משפטים וכלכלה מדינית. בשנת 1931 התמנה ל"שופט עזר" בבתי משפט שונים בברלין מקביל לעבודתו במשרדי עורכי דין ונוטריונים פרטיים.

מעבר לעבודתו המקצועית, למד רוזנטל לימודי קודש בין היתר בבית המדרש לרבנים בברלין.

בברלין עסק בענייני הקהילה, בסוכנות הטלגרפית היהודית ובניהול ענייני האפוטרופסות בקהילה. היה פעיל בהסתדרויות נוער עברי בברלין, ועבד במשרד "להגנה על השחיטה לפי דיני ישראל" של הרב עזריאל מונק.

בשנת 1933 עלה לישראל ביחד עם אמו, לאחר לימוד השפה העברית עבר מבחנים במשפטים בשנת 1936. בתקופה זו עבד במערכות עיתונים בישראל בשפה הגרמנית.

נישא למלכה (לוינסקי), התגוררו ברחוב מזא"ה בתל אביב, בהמשך עברו למושבה היוונית בירושלים. לזוג לא נולדו ילדים.

עבד בעיתון הארץ במשך 22 שנה.

בשנת 1971 נסע במשלחת למוסקבה, ביקור שעורר סערה ציבורית בשל היחסים בין ישראל לברית המועצות באותה התקופהּ.

בשנת 1992 קיבל רוזנטל אות זכויות האדם ע"ש אמיל גרינצוויג.

==לקריאה נוספת==
* מלכה רוזנטל, מקצת חיי ג'מס יעקב רוזנטל ז"ל, ירושלים תש"ס

==קישורים חיצוניים==
*
*
* 
==הערות שוליים==

קטגוריה:ישראלים ילידי גרמניה
קטגוריה:זוכי אות אמיל גרינצוויג
קטגוריה:אנשי העלייה החמישית
קטגוריה:סגל הארץ
קטגוריה:כתבים פרלמנטריים ישראלים
קטגוריה:בוגרי בית המדרש לרבנים בברלין
קטגוריה:משפטנים יהודים גרמנים
קטגוריה:ישראלים שנולדו ב-1905
קטגוריה:ישראלים שנפטרו ב-1997
מפקד כוחות ההגנה של אסטוניה

מפקד כוחות ההגנה של אסטוניה (באסטונית: Eesti kaitseväe juhataja) הוא הדרג הפיקודי העליון בכוחות ההגנה של אסטוניה. הוא כפוף לשר ההגנה והוא היועץ הצבאי הישיר של ממשלת אסטוניה. מקביל לתפקיד הרמטכ"ל בצה"ל.

==היסטוריה==
ב-28 בנובמבר 1918 פלש הצבא האדום לאסטוניה הצעירה, מתחיל בכך את מלחמת העצמאות של אסטוניה. ב-23 בדצמבר מינתה ממשלת אסטוניה את יוהאן ליידונר לתפקיד מפקד הצבא האסטוני. ב-26 במרץ 1920 פרש ליידונר מהתפקיד. הממשלה האסטונית לא מינתה לו מחליף, עד שב-1 בדצמבר 1924 ניסו גורמים קומוניסטים לבצע הפיכה במדינה (בתמיכת ברית המועצות). ממשלת אסטוניה הכריזה על ממשל צבאי והזעיקה את ליידונר חזרה. ליידונר דיכא את ניסיון ההפיכה תוך חמש שעות, אולם הממשל הצבאי נותר על כנו במשך מספר שבועות נוספים, עד שכוחות הצבא הצליחו ללכוד את רוב המהפכנים. ב-8 בינואר 1925 פרש ליידונר מתפקידו בפעם השנייה. ב-12 במרץ 1934, לנוכח התחזקות תנועת הימין הקיצוני "ואפס", הזעיק קונסטנטין פטס את ליידונר חזרה לתפקיד מפקד הצבא, והורה לו להכריז על משטר צבאי. סמכויותיו של ליידונר הורחבו מאוד, וכללו אפשרות לפרק מפלגות ולצמצם את חופש הביטוי. הוא הפך לכמעט דיקטטור במדינה, והוביל אותה אל מה שנודע בהיסטוריה האסטונית בתור "עידן השתיקה".

ב-17 ביוני 1940 פלשו הסובייטים לאסטוניה וכבשו אותה תוך זמן קצר. ליידונר הודח מתפקידו באופן רשמי ב-22 ביוני. הוא ופטס הוגלו לרוסיה ומתו בגולאגים סובייטיים. הסובייטים הקימו צבא אסטוני חדש שנודע בשם "צבא העם האסטוני", ובפועל היה חלק מהצבא האדום. גוסטב יונסון מונה למפקד הצבא עד 3 בספטמבר אז אוחד הצבא האסטוני באופן רשמי לתוך הצבא האדום. ביוני 1941 סולקו כל הקצינים האסטונים מהצבא האדום, ויונסון עצמו הוצא להורג במוסקבה.

ב-18 בספטמבר 1944 נסוגו כוחות הוורמאכט מאסטוניה (לאחר שכבשו אותה במסגרת מבצע ברברוסה), ולזמן קצר נראה היה כי ישנו סיכוי לעצמאות אסטונית מחודשת. אוטו טיף כינס ממשלה בטאלין, ומינה את יאן מיידה למפקד הצבא האסטוני. תוך מספר שבועות כבשו הסובייטים את אסטוניה מחדש ופיזרו את הצבא האסטוני. אסטוניה נותרה חלק מברית המועצות עד 1991, וב-1993 הוקם הצבא האסטוני מחדש.

==רשימת ראשי ההגנה==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
|-
| || אלכסנדר איינזלן |צבא אסטוניה || 1 במאי 1993 || 4 בדצמבר 1995
|-
| 105x105 פיקסלים || יוהנס קרט |ליגת ההגנה האסטונית || 4 בדצמבר 1995 || 30 ביוני 2000
|-
| || ארנה ארמוס |צבא אסטוניה || 30 ביוני 2000 || 21 בספטמבר 2000
|-
| 105x105 פיקסלים || טרמו קאוטס |משמר הגבול || 21 בספטמבר 2000 || 14 בנובמבר 2006
|-
| 105x105 פיקסלים || אנטס לאנאוטס |צבא אסטוניה || 14 בנובמבר 2006 || 5 בדצמבר 2011
|-
| 105x105 פיקסלים || ריהו טראס |צבא אסטוניה || 5 בדצמבר 2011 || 5 בדצמבר 2018
|-
| 105x105 פיקסלים || מרטין הרם |צבא אסטוניה || 5 בדצמבר 2018 || מכהן
|-
|}

==קישורים חיצוניים==
* [https://mil.ee/en/defence-forces/commander/ מפקד כוחות ההגנה] באתר משרד ההגנה האסטוני
קטגוריה:מפקדי צבאות סדירים בעת החדשה
קטגוריה:אסטוניה: צבא וביטחון
קטגוריה:אנשי צבא אסטונים
מרטין הרם

מרטין הרם (באסטונית: Martin Herem; נולד ב-17 בדצמבר 1973) הוא לוטננט גנרל אסטוני המשמש כמפקד (מקביל לרמטכ"ל) של כוחות ההגנה של אסטוניה.

==ביוגרפיה==
הרם נולד בטאלין ב-17 בדצמבר 1973. ב-1992 הוא התגייס לצבא אסטוניה, והחל ללמוד במכללה האסטונית להגנה לאומית. הוא סיים את לימודיו ב-1996, ולאחר מכן שרת בגדודים שונים עד2002 אז נקרא לשמש כמדריך במכללת ההגנה. ב-2003 הוא מונה לראש מחלקת הטקטיקה במכללה. ב-2006 הוא נשלח להשתתף במלחמת עיראק. ב-2008 מונה למפקד פיקוד צפון-מזרח. ב-2012 מונה לסגן מפקד מכללת ההגנה. ב-2013 מונה למפקד המכללה. ב-2016 מונה לראש המטה הכללי של הצבא האסטוני. ב-5 בדצמבר 2018 הוא מונה למפקד הצבא האסטוני (מקביל לרמטכ"ל).

==קישורים חיצוניים==

* [https://mil.ee/?p=19922 Heremi biograafia] kaitseväe kodulehel
* Heliis Nemsitsveridze: [https://epl.delfi.ee/artikkel/84535621/martin-herem-mees-kellest-saab-kaitsevae-uus-etna "Martin Herem – mees, kellest saab kaitseväe uus Etna"] Eesti Päevaleht, 26. november 2018
* Madis Vaikmaa: [https://arvamus.postimees.ee/4373725/martin-herem-sada-protsenti-eesti-toode "Martin Herem - sada protsenti Eesti toode"] Postimees, 12. jaanuar 2018
* Ainar Ruussaar: [https://www.err.ee/651803/peastaabi-ulem-paari-paevaga-eestit-okupeerida-pole-voimalik "Peastaabi ülem: paari päevaga Eestit okupeerida pole võimalik"] ERR, 2. jaanuar 2018
* [http://etv.err.ee/v/elusaated/kahekone/saated/1c0ac1c3-bf29-4fb3-a427-b2e1b18342c2/kahekone-martin-herem "Kahekõne: Martin Herem"] ETV, 25.02.2016
* Aleksander Pihlak: [https://www.delfi.ee/artikkel/80757809/kes-on-kaitsevae-jargmine-juhataja-martin-herem "Kes on kaitseväe järgmine juhataja Martin Herem?"] Delfi, 11. jaanuar 2018

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גנרלים אסטונים
קטגוריה:מפקדי צבאות סדירים בעת החדשה: אישים
קטגוריה:אסטוניה: צבא וביטחון
קטגוריה:מעוטרי כוכב הארד
קטגוריה:מפקדים בלגיון הכבוד
קטגוריה:ילידי 1973
צרקנו

צרקנו (בסלובנית: Cerkno) היא עיירה בסלובניה כ-50 ק"מ מליובליאנה. אוכלוסייתה מונה כ-1,425 תושבים. העיירה מהווה מרכז מנהלי של אזור "גבעות צרקנו". המועצה המקומית שמרכזה בצרקנו כוללת כ-30 יישובים בסביבה ומתגוררים בה כ-5 אלף תושבים.

==היסטוריה==
האזור היה מאוכלס עוד בתקופת רומא העתיקה ועל כך מעידים שרידים של מבצר רומי.

היישוב הוזכר לראשונה בשנת 1257. במהלך המאה ה-16 האזור עבר לשליטת הבסבורג ונכלל ב-Gefürstete Grafschaft Görz und Gradisca. בשלבים האחרונים של מלחמת העולם הראשונה השטח נכבש על ידי איטליה והוא סופח על ידה. הוא היה חלק של איטליה עד לשנת 1943. האזור היה בין המרכזים החשובים של פעילות פרטיזנים בסלובניה. בעיירה הוקם בית החולים הפרטיזני פרנייה. בספטמבר 1943 העיירה שוחררה על ידי לוחמים יוגוסלבים.

בקרבת העיירה נמצא קבר אחים של מתנגדי הקומוניסטים שנרחצו בפברואר 1944 כנקמה על מתקפה בה נהרגו פעילים קומוניסטים.

בין הבניינים הבולטים בעיירה כנסייה שנבנתה בשנת 1714.

בשנת 1984 כ-10 ק"מ מהעיר נפתח אתר סקי. הוא כולל 8 רכבלים באורך 300–1900 מ' שמעלים את הנוסעים עד לגובה של כ-1300 מ' ו-18 ק"מ מסלולי ירידה מההר.

באביב נערך בעיר פסטיבל מסכות פופולרי. כמו כן בכל קיץ נערכת תחרות אופני הרים.

דרך האזור עובר כביש מהיר A1 שמתחיל בגבול עם אוסטריה, עובר דרך ליובליאנה ומסתיים בחוף הים בקופר.

== קישורים חיצוניים ==

* 

קטגוריה:סלובניה: ערים